section_heading: Životopis
paragraph_text: Kratko je radila kao pedagog i korepetitor u glazbenim školama, a od 1996. zaposlena je kao umjetnički suradnik na Odsjeku za pjevanje zagrebačke Muzičke akademije (kolegiji Korepeticija, Pjevanje, Operna gluma, Hrvatska vokalna baština, Korepetiranje i Vokalno klavirski duo). God. 2006. imenovana je višim umjetničkim suradnikom.,<ref>http://www.unizg.hr/o-sveucilistu/sveucilisna-tijela-i-sluzbe/vijeca-podrucja/vijece-umjet-podrucja/ (pristupljeno 3. kolovoza 2015.) a 2017. umjetničkim savjetnikom.<ref>http://www.muza.unizg.hr/4-odsjek-za-pjevanje/ Aktivna je u sveučilišnim tijelima: od 2007. je članica Vijeća Muzičke akademije, članica Vijeća umjetničkog područja, a od 2009. do 2013. bila je članica Senata Sveučilišta u Zagrebu, kao izabrana predstavnica zaposlenika u nastavnim zvanjima, od 2013. – 2017. bila je član-zamjenik, te je od 2017. ponovno izabrana za člana Senata Sveučilišta u Zagrebu.<ref>http://www.unizg.hr/o-sveucilistu/sveucilisna-tijela-i-sluzbe/senat/clanovi-senata/ Bila je članica Vijeća za glazbu i članica povjerenstva Nagrade Vladimir Nazor Ministarstva kulture RH, te članica Druge Sinode Zagrebačke nadbiskupije.<ref>http://www.zg-nadbiskupija.hr/UserDocsImages/stories/SINODA/SinodaClanovi-Popis.pdf Udana je i majka četvero djece.